CELEX: 32011R1010
Language: sl
Date: 2011-10-12 00:00:00
Title: Izvedbena uredba Komisije (EU) št. 1010/2011 z dne 12. oktobra 2011 o določanju odstotka sprejetja za izdajo izvoznih dovoljenj, zavračanju zahtevkov za izvozna dovoljenja in začasni prekinitvi vlaganja zahtevkov za izvozna dovoljenja za izvenkvotni sladkor in izvenkvotno izoglukozo

13.10.2011   
            
            
               SL
            
            
               Uradni list Evropske unije
            
            
               L 268/14
            
         IZVEDBENA UREDBA KOMISIJE (EU) št. 1010/2011
   z dne 12. oktobra 2011
   o določanju odstotka sprejetja za izdajo izvoznih dovoljenj, zavračanju zahtevkov za izvozna dovoljenja in začasni prekinitvi vlaganja zahtevkov za izvozna dovoljenja za izvenkvotni sladkor in izvenkvotno izoglukozo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
   ob upoštevanju Uredbe Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja (2) in zlasti člena 7e v povezavi s členom 9(1) Uredbe,
   ob upoštevanju naslednjega:
   
               (1)
            
            
               V skladu s točko (d) prvega pododstavka člena 61 Uredbe (ES) št. 1234/2007 se lahko sladkor, katerega proizvodnja v tržnem letu presega kvoto iz člena 56 navedene uredbe, izvozi le v okviru količinske omejitve, ki jo določi Komisija.
            
         
               (2)
            
            
               Izvedbena uredba Komisije (EU) št. 372/2011 z dne 15. aprila 2011 o določitvi količinske omejitve za izvoz izvenkvotnega sladkorja in izvenkvotne izoglukoze do konca tržnega leta 2011/2012 (3) določa zgoraj navedene omejitve. Ta uredba se bo uporabljala šele od 1. januarja 2012 in zato bo količinska omejitev za izvoz izvenkvotnega sladkorja in izvenkvotne izoglukoze do konca tržnega leta 2011/2012 na voljo šele od tega datuma.
            
         
               (3)
            
            
               Za tržno leto 2011/2012 je torej treba odstotek sprejetja določiti na nič za količine, za katere so se vložili zahtevki med 3. oktobrom 2011 in 7. oktobrom 2011, vlaganje zahtevkov za izvozna dovoljenja za sladkor in izoglukozo pa je treba začasno prekiniti. V skladu s tem je treba za tržno leto 2011/2012 zavrniti vse zahtevke za izvozna dovoljenja za sladkor in izoglukozo, ki so bili predloženi 10., 11., 12., 13. in 14. oktobra 2011 –
            
         SPREJELA NASLEDNJO UREDBO:
   Člen 1
   1.   Za tržno leto 2011/2012 se za izvenkvotni sladkor in izvenkvotno izoglukozo in izvenkvotno izoglukozo, za katera so bili od 3. oktobra 2011 do 7. oktobra 2011 vloženi zahtevki, izdajo izvozna dovoljenja za količine iz zahtevkov, pomnožene z odstotkom sprejetja, ki znaša 0 %.
   2.   Za tržno leto 2011/2012 se zahtevki za izvozna dovoljenja za izvenkvotni sladkor in izvenkvotno izoglukozo, ki so bili predloženi 10., 11., 12., 13. in 14. oktobra 2011, zavrnejo.
   3.   Za tržno leto 2011/2012 se vlaganje zahtevkov za izvozna dovoljenja za izvenkvotni sladkor in izvenkvotno izoglukozo začasno prekine za obdobje od 17. oktobra 2011 do 31. decembra 2011.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. oktobra 2011
      
         
            Za Komisijo V imenu predsednika
         
         José Manuel SILVA RODRÍGUEZ
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 178, 1.7.2006, str. 24.
   
      (3)  UL L 102, 16.4.2011, str. 8.